# **A Fényfelhő Jóga Adatkezelési Tájékoztatója**

# **Irányadó jogszabályok**

A Tájékoztató rendelkezéseinek kialakításakor különös tekintettel vettem figyelembe az Európai Parlament és a Tanács 2016/679 Rendeletében („Általános Adatvédelmi Rendelet” vagy „GDPR”), az információs önrendelkezési jogról és az információszabadságról szóló 2011. évi CXII. törvény („Infotv.”), a Polgári Törvénykönyvről szóló 2013. évi V. törvény („Ptk.”), továbbá a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény („Grtv.”) rendelkezéseit.

# **Adatkezelő megnevezése**

Név:  Breznay Orsolya E.V.

Cím: 2094 Nagykovácsi, Gyümölcs utca 4.

Telefon: 06-20-388-76-50

E-mail: info@fenyfelhojoga.hu

Adatvédelmi felelős: Breznay Orsolya

 Az adatkezelő Magyarországon bejegyzett egyéni vállalkozó.

# **Az adatkezelés elvei**

Az adatkezelő a jóhiszeműség, a tisztesség és az átláthatóság követelményeinek megfelelően, az érintettekkel együttműködve jár el az adatkezelés során. Az Adatkezelő csak a törvényben meghatározott vagy az érintettek által megadott adatokat kezeli, az alábbiakban meghatározott célokból. A kezelt személyes adatok köre arányban áll az adatkezelés céljával, azon nem terjeszkedhet túl.

Az adatkezelő a neki megadott személyes adatokat nem ellenőrzi. A megadott személyes adatok megfelelőségéért kizárólag az azt megadó személy felel.

Az adatkezelő az általa kezelt személyes adatokat a jelen tájékoztatóban meghatározott adatfeldolgozókon kívül harmadik félnek át nem adja.

# **Az adatkezelés célja**

Az adatkezelő személyes adatot kizárólag meghatározott célból, jog gyakorlása és kötelezettség teljesítése érdekében kezel. Az adatkezelés minden szakaszában megfelel az adatkezelés céljának. Az adatok felvétele és kezelése tisztességesen és törvényesen történik. A személyes adat csak a cél megvalósulásához szükséges mértékben és ideig kezelhető.

 Az adatkezelés célja elsősorban az adatkezelő szolgáltatásainak nyújtása.

 Az adatkezelés célja a fentiek alapján:

* A vendéggel, felhasználóval való kapcsolattartás;
* A felhasználó külön hozzájárulása esetén hírlevél, reklám küldése email formájában
* A felhasználó külön hozzájárulása esetén Facebook csoportba való felvétel tájékoztatás céljából.

# **Kezelt adatok köre**

Az adatkezelő kizárólag a vendégek, felhasználók által megadott személyes adatokat kezeli.

A kezelt adatok az alábbiak:

Vendég: interneten történő bejelentkezésnél vezetéknév, keresztnév, email cím, telefonszám, a szolgáltatás igénybevételekor ez kiegészül a születési hely, idő, és a jóga szempontjából jelentőséggel bíró betegség/egészségügyi állapot megadásával.

Felhasználó: keresztnév, email cím.

# **Cookie-k használata**

A legtöbb honlaphoz hasonlóan – a megfelelő működéshez és a felhasználói élmény biztosításához – ez a weboldal is időnként adatfájlokat, úgynevezett sütiket (angolul: cookie) helyez el a felhasználók számítógépén. A cookie-k információkat tartalmaznak a számítógép használatával kapcsolatban, de nem tartalmaznak személyes adatokat.

A beazonosító cookiek segítenek beazonosítani a konkrét böngészési információkat (oldalak megtekintése, adatok, honlaphasználat). Az analytics cookie-k követik a látogatók mozgását a honlapon. Harmadik fél által kezelt cookie-kat is alkalmazunk, ezeket a sütiket más cégek működtetik, pl. Facebook, Google.

A honlapunk a Google Analytics alkalmazást használja, amely a Google Incl. webelemző szolgáltatása. A Google Analytics cookiekat használ, amelyek elősegítik a felhasználó által látogatott weboldal használatának elemzését. A Google Analytics a felhasználó böngészője által továbbított IP címet nem vezeti össze a Google más adataival.

Facebook képpontot is alkalmazok, amelynek segítségével részletes elemzési adatok szerezhetőek a látogatók honlap használatáról. A Facebook a követőkód segítségével a weboldal látogatóinak személyre szabott ajánlatokat, hirdetéseket jelenít meg a Facebook felületén, amely nem alkalmas személyazonosításra.

# **Adatkezelési esetek leírása**

## A szolgáltatás igénybevétele során kezelt adatok

|  |  |  |  |
| --- | --- | --- | --- |
| Kezelt adatok köre | Adatkezelés célja | Megőrzési idő | Az adatok megismerésére jogosultak köre |
| Vendég neve, életkora, email címe, telefonszáma | Kapcsolattartás | Szolgáltatás igénybevételének szüneteltetését követő 1 évig  | Adatkezelő és a szolgáltatást nyújtó munkatárs |

## Interneten történő bejelentkezés során kezelt adatok

|  |  |  |  |
| --- | --- | --- | --- |
| Kezelt adatok köre | Adatkezelés célja | Megőrzési idő | Az adatok megismerésére jogosultak köre |
| Vendég neve, telefonszáma, emailcíme | Kapcsolattartás | Szolgáltatás igénybevételének szüneteltetését követő 1 évig  | Adatkezelő |

Az adatbázisban szereplő vendégek bármikor igénybe vehetik szolgáltatásaimat, vagyis beazonosításuk meghatározatlan ideig szükséges lehet. Ezért adatbázisomban a vendégek által megadott személyes adatokat a vendégek hozzájárulásának visszavonásáig tárolom, vagy külön kérésre törlöm. Az évenkénti felülvizsgálat során azonban törlöm az olyan vendégek adatait, akik az előző 1 évben nem vették igénybe szolgáltatásaimat.

## Hírlevélre feliratkozás, facebook csoportba való belépés során kezelt adatok

|  |  |  |  |
| --- | --- | --- | --- |
| Kezelt adatok köre | Adatkezelés célja | Megőrzési idő | Az adatok megismerésére jogosultak köre |
| Felhasználó email címe | Kapcsolattartás, tájékoztatás | Hírlevélről való leiratkozást követő 3 napig | Adatkezelő, adatfeldolgozók |

# **A személyes adatok tárolásának módja**

Az adatokat keletkezésük módjának megfelelően a következő szerint tárolom:

a) azokat az adatokat, amelyeket írásbeli nyilatkozat alapján kezelem, a fentebb meghatározott időtartama alatt az eredeti írásbeli formában, illetve az eredeti dokumentumról készített, elektronikus másolat formájában tárolom;

b) azokat az adatokat, amelyek elektronikus nyilatkozatok alapján, illetve a szolgáltatás igénybevétele során keletkeztek, elektronikus formában tárolom a fentebb meghatározott időtartam alatt.

# **A személyes adatkezelésben érintettek jogai**

A személyes adatkezelésben érintett fél (vendég, felhasználó, munkatárs) a fent megjelölt elérhetőségen az alábbiakat kérheti, amennyiben ennek jogszabályi előfeltételei fennállnak:

* hozzáférést a személyes adatokhoz;
* helyesbítést a tárolt személyes adatokon;
* a személyes adatok törlését;
* a személyes adatok kezelésének korlátozását;
* tiltakozást a személyes adatok kezelése ellen;
* a személyes adatok kikérését és továbbítását egy másik adatkezelőhöz (adathordozhatósághoz való jog)
* amennyiben a személyes adatok kezeléséhez hozzájárulásban nyilatkozott, úgy ezt a hozzájárulást bármikor visszavonhatja.

A fenti kérésekre 30 napon belül az érintett felé visszajelzést kell adni a kérés teljesítéséről vagy annak elutasításáról (ez esetben indoklással együtt).

Amennyiben az érintett nem ért egyet a válasszal vagy az intézkedéssel, akkor jogorvoslati lehetőségek állnak rendelkezésére, az alábbiak szerint:

* panasszal lehet fordulni a Nemzeti Adatvédelmi és Információszabadság Hatósághoz (cím: 1125 Budapest, Szilágyi Erzsébet fasor 22/c; telefon: +36-1-391-1400; e-mail: ugyfelszolgalat@naih.hu), valamint
* jogsértés esetén az illetékes bírósághoz.

# **Személyes adatok címzettjei**

Az adatkezelő az adatokat kizárólag hatóság részére továbbítja jogszabály alapján, kötelező adattovábbítások vagy egyedi hatósági megkeresések esetén.

# **Egyéb rendelkezések**

Az adatkezelő fenntartja a jogot, hogy a tájékoztatót bármikor módosítsa. Az adatkezelő a módosításról az érintetteket a honlapon való közzététel útján a módosítás hatályba lépését megelőzően legalább 30 nappal értesíti.

Budapest, 2019*.* szeptember 1.

.